Aalborgs Stifts Adresseavis, 1826-10-03
Blandinger. Hr. Pastor Ridder Bastholm har, i et Tillæg til den vestsjellandske Avis, udviklet sine Anskuelser om de usynlige Baand, der knytte vort Legeme til vor aandige Natur. Af den deri fremsatte Theorie gjør Hr. Pastoren Anvendelse paa det mærkelige psychologiske Phænomen, som Rachel Hertzes Sygdomshistorie frembyder: "Der angives" siger han hos hende to Egenskaber, som, hvor de findes forenede, altid gjøre et Menneske disponeret til store Foretagender, eller til store Forvildeelser, nemlig: en levende Phantasie og en fast Characteer. Ved den Første bringes Sindet let i en uordentlig Tilstand, som forstyrrer Sjelens Rolighed og forvandler den til et Redskab for Tilbøielighederne; og ved den Anden erholder Sielen Evne til at fortsætte den Virksomhed, som udkræves for at forskaffe den opvakte Tilbøielighed Næring. Man seer det tydeligt, at to Tilbøieligheder have hersket i dette forvildede Fruentimmers Sind: Lyst til at opvække Andres Beundring og Lyst til at tildrage sig deres Deeltagelse; Tilbøieligheder, som i sig selv ere gode og skjønne, naar de holdes under Fornuftens Herredømme; men for den Ulykkelige stod ingen anden Vei aaben, for at tilfredsstille disse Tilbøieligheder, end Forvildelsens. J hendes svagelige Constitution og hendes Sygdomme aabnedes hende allene Lejligheden dertil; den Forundring, de havde opvakt, den Deeltagelse, de havde forskaffet hende, bragte hende paa hendes fordærvelige Afveie. Det Mod, som Helten besidder, naar han styrter sig i Farer, for at opvække Nutidens og Efterverdenens Beundring, besad hun til at pine sit Legeme; og den medlidende Kjærlighedsfølelse, som saa ofte gjør Sygeleiet let for den Lidende og forsøder Livets sidste Øjeblikke for den Døende, indgjød hende Standhaftighed til at udholde alle sine Pinsler. Det er desuden vanskeligt at forlade den Vei, man engang har fordybet sig paa, om det saa er en Afvei; og hvo beregner de Sindslidelser, hun har gjennemgaaet, foruden sine legemlige, maaske disse ikke have været mindre end hine; thi Vanen svækker Følelsen af de legemlige Smerter, og nogle Menneskers Nervesystem kan maaske ogsaa være mindre ømfindtlige, end andres, saaledes som det synes at være Tilfældet med de nordamerikanske Vilde". Efterat have lagt sin Beundring og Højagtelse for den utrættelige Menneskeven og ømtfølende Læge, Hr. Prof. Herholdt, for Dagen, slutter Hr. Pastor Bastholm med følgende bemærkning: "Men i hvor ubehageligt det end i visse Henseender var, at dette skuffende Bedragerie varede saa længe, saa var det dog en Vinding for Studiet af den menneskelige Natur, at det forblev i en saa lang Række af Aar uopdaget. Det har tjent til at overbevise os om, hvor store Lidelser et Menneskes Legeme kan udholde, og til hvor store Opoffrelser et Menneskes Siel kan forledes af sine Tilbøieligheder, naar de først eengang have faaet Magten over den. Hals. Den 24de Septbr. afseilede Th. Hjelm af Aalborg til England med Byg. Den 26de indkom C. Nielsen af Hou fra Rudkjøbing med Frugt. S. N. Svarer af Aalborg fra Kjøbenhavn med Søe salt m.m. Den 27de indkom L. C. L. Sand af og fra Kjøbenhavn med Tjære m.m. H. Everfs af Jtzehoe fra dito, ballastet. P. G. Hay af Nibe fra dito med Salt. J. C. F. Støkkel af og fra Kjøbenhavn, ballastet. A. Olsen af Nykjøbing fra dito med Salt. M. Neergaard fra dito med Hvede m. m. J. Staugaard af Sønderborg fra dito med Søesalt. Den 28de indkom C. Olsen af og fra Arendal med Trælast. C. N. Damsgaard af Aalborg fra Mariager med Brænde. - Afseilede, F. Bulov af og til Læsøe med Kalk. C. Nielsen af Fiskebekskihl til Drammen, ballastet. C. Christensen og H. Christensen af Vaarsaae til Sæbye, ballastede. E. Nielsen af og til Østerrisøer med Korn m.m. O. Abrahamsen af Drammen til Norge med Korn, levende Sviin og Lam. H. P. Olsen af og til Kjøbenhavn med levende Aal.